পাঞ্জাবী ভাষায় গুরুমুখী লিপিতে কুরআনের অনুবাদ
পাঞ্জাবী ভাষার গুরুমুখী লিপিতে প্রকাশিত একটি কুরআন সম্প্রতি পাঞ্জাব এর মোগা জেলার লান্ডগাঁও এ খুঁজে পাওয়া গেছে৷ এটি ১১৫ বৎসরেরও অধিক পুরনো বলে মনে করা হয়৷ এক প্রতিবেদনে বলা হয় যে, সাম্প্রদায়িক সম্প্রীতির উজ্জ্বলতম নিদর্শন হিসেবে শিখ সম্প্রদায়ের নির্মল মতাবলম্বী সন্ত বৈদ্য গুরদীত সিং আলমহরি কর্তৃক অনুবাদিত পাঞ্জাবী ভাষার এ কুরআনটি ইতিহাসে স্থান করে নিয়েছে৷ এ প্রকাশনায় সহায়তা করেন হিন্দু ব্যবসায়ী ভগৎ বুদ্ধমল অদতল এবং বৈদ্যভগ ও এক শিখ সরদার মিল সিং আরিফ৷ ১৯১১ সালে অমৃতসরে এক শিখ প্রকাশনীতে প্রথম ১০০০ কপি মুদ্রিত এবং প্রকাশিত হয়৷ প্রতি কপির মূল্য ছিল 2.25₹ মোগা জেলায় প্রাপ্ত কপিটি নূর মোহাম্মাদ এর অধিকারে ছিল৷